נטע שפיגלמן

נטע שפיגלמן (נולדה ב-7 בפברואר 1983) היא שחקנית ישראלית. נטע שפיגלמן נולדה בירושלים לאלישע שפיגלמן, עיתונאי בערוץ הראשון בטלוויזיה ואהובה שפיגלמן, שעבדה שנים רבות במשרד התחבורה, ולה שני אחים: לביא ותום. לוי שפיגלמן, סבה מצד אביה, היה מפקד "ההגנה" בים המלח, ונהרג ב-1948 במהלך מלחמת העצמאות. בהיותה בת חצי שנה נסעה עם משפחתה לשליחות בארצות הברית, עד שהייתה בת ארבע. מגיל מאוד צעיר היא רצתה להיות שחקנית. בכיתה ה' נכנסה למרכז נורית קציר, תיאטרון הנוער המרכזי בירושלים, שם הייתה במשך שנים רבות בת טיפוחיה של שרה נורמן, מנהלת המרכז. בכיתה ח' התקבלה ל"במת עשרה", הקבוצה הייצוגית של המרכז, שם הייתה עד כיתה י"ב. למדה במתא"ן בשנים 1998–2000. שפיגלמן למדה בבית הספר גבעת גונן בקטמון, מכיתה א' עד י"ב, שהתבסס על ערכי תנועת העבודה. בצבא שירתה בתיאטרון צה"ל (2000-2002). חודשיים אחרי שהשתחררה מהצבא החלה ללמוד בסטודיו למשחק של יורם לווינשטיין. היא זכתה במלגת קרן שרת אמריקה ישראל ב-2004 ו-2005,[דרוש מקור] וסיימה את לימודיה בסטודיו ב-2006. במחזור שלה למדו לירז אבני-סגל, הילה סעדה, נועה קולר, ורד פלדמן והדר רצון-רותם. בהפקת מחזה בשנה השלישית ללימודיה אצל יורם לוינשטיין ראו אותה יבגני אריה ולנה קריינדלין. מאז היא חלק מלהקת השחקנים של תיאטרון גשר; שיחקה גם בתיאטראות "הקיבוץ" ו"חיפה". שפיגלמן זכתה בפרס האקדמיה לתיאטרון לשחקנית המבטיחה לשנת 2007 על משחקה כפופצ'ה בהצגה "יאקיש ופופצ'ה" מאת חנוך לוין בתיאטרון גשר. באותה שנה שיחקה בדרמת הטלוויזיה "אושר". ב-2008 שיחקה בסדרת הטלוויזיה "דאוס" ונבחרה על ידי נענע10 לאחת מ-10 "נבחרי השנה" של התיאטרון הישראלי. ב-2009 שיחקה בהצגה "עשר שניות" בתיאטרון "גשר". ההצגה היא עיבוד למחזה הגרמני Norway Today, והיא פרי עבודה עצמאית[דרושה הבהרה] שלה ושל אורי יניב, ורצה למעלה משנה. ב-2010 שיחקה בסרט הקולנוע "היו לילות" ובסדרת הטלוויזיה "המשרד". באותה שנה סיימה לימודי משחק מול מצלמה אצל רות דייכס. ב-2011 טסה עם תיאטרון "גשר" לפסטיבל "מסכת הזהב" במוסקבה עם ההצגה "שש דמויות מחפשות מחבר". היא כתבה יחד עם טל לוי ונועה קולר את "כלומניקית", הצגת יחיד אותה הציגה טל לוי בפסטיבל תיאטרונטו במרץ 2011. ההצגה מספרת על שחקנית שמנסה להצליח בעסקי השעשועים, סובלת כישלונות רבים ומחליטה לעשות מעשה קיצוני במהלך אודישן. ב-2012 שפיגלמן השתתפה בפרויקט של אבי בנימין, "פסקול חי לסרט שאינו קיים", פרויקט מולטימדיה מוזיקלי, בכיכובו של בנימין. בפרויקט לקחו חלק גם יבגניה דודינה ומיכל ויינברג. באותה שנה זכתה בפרס המשחק ע"ש מוסקו אלקלעי עבור תפקיד הבמאית ב"קרב עיניים" של אורית פוקס רותם.[דרוש מקור] ב-2014 שיחקה בתפקיד הראשי של שן טה/שוי טה, בהצגה "הנפש הטובה מסצ'ואן בבימויו של יבגני אריה. בטלוויזיה שיחקה את דמותה של יונה וולך בפרק בסדרת הטלוויזיה "המקוללים", ששודרה בערוץ 8 בבימויו של חגי לוי. ב-2015 שיחקה בתפקיד הראשי בסרט הקולנוע "נדיה - שם זמני" בבימויה של טובה אשר. על משחקה בסרט זה הייתה מועמדת לפרס אופיר בקטגוריה השחקנית הראשית הטובה ביותר. ב-2018 שיחקה בסרט “מונטנה", שכתבה וביימה לימור שמילה. היא זכתה שוב במועמדות לפרס אופיר, הפעם בקטגוריית שחקנית המשנה הטובה ביותר, על משחקה בסרט זה. שפיגלמן דיבבה לעברית מספר סדרות אנימציה שהוקרנו בערוצים דיסני והופ!. החל מדצמבר 2020, מגלמת את דמותה של שרון בסדרה "הבאר" שמשודרת בכאן חינוכית. טלוויזיה דיבוב נטע שפיגלמן, במיזם "אישים" לתיעוד היצירה הישראלית נטע שפיגלמן, במסד הנתונים הקולנועיים IMDb (באנגלית) נטע שפיגלמן, באתר "אידיבי", מאגר הידע העברי לקולנוע ישראלי ועולמי נטע שפיגלמן, בארכיון תיאטרון גשר נטע שפיגלמן, באתר האופרה הישראלית תל אביב-יפו נטע שפיגלמן באתר תיאטרון גשר טל פרי, ‏עלתה על הגשר, באתר ‏מאקו‏, 26 במאי 2009 צבי גורן, ‏10 שניות - דואט לחיים או למוות, באתר הבמה, 31 בדצמבר 2009 צבי גורן, פסטיבל עכו 2012 – היום השני, באתר הבמה, 4 באוקטובר 2012 שי הרלב, עכבר העיר אונליין, נטע שפיגלמן: "להיות שחקן יכול להיות ג'ונגל פראי", באתר הארץ, 25 בינואר 2013 מאיה נחום שחל, "אני לא מרגישה נוח בתפקידי נשים", באתר כלכליסט, 2 בנובמבר 2014 יעקב בר-און, ‏נטע שפיגלמן צולחת את האתגר שנקרא "מחזה של ברכט", באתר מעריב אונליין, 28 בדצמבר 2014 נטע שפיגלמן ורועי חן, ממי קיבלתי את התורה?, באתר פודקאסט, 11 ביוני 2016. אבנר שביט‏, "נדיה - שם זמני": ריאיון עם נטע שפיגלמן, באתר וואלה, 9 בפברואר 2017 דניאל שירין, עכבר העיר אונליין, השחקנית: נטע שפיגלמן לא מפסיקה לככב בתיאטרון, באתר הארץ, 20 באפריל 2017 אבנר שביט‏, "לא אמרתי 'וואו, אני ברומן לסבי עם אשה, אוי ואבוי": ריאיון עם נטע שפיגלמן על "מונטנה", באתר וואלה, 1 במרץ 2018